
НАУЧНИ ПРЕГЛЕД. 
СТАРИ АРАПСКИ ПИСЦИ О СРБИМА И ДРУГИМ СЛОВЕНИМА, 


Арапска географска књижевност је врло богата и разно- 
лика. Поред писаца који, са извесном дозом локалнога патрио- 
тизма, приказују само покрајину у којој су се родили, има и 
такових који описују готово све тада познате земље на свету. 
У прве можемо, на пример, убројити Хамданија (умро 946) 
који се прославио својом књигом о Арадском Полуострву, а у 
друге нарочито Ибн Батуту (умро 1377), који је по занимљи- 
вости свога опсежнога путописа, у најмању руку, /еднак Марку 
Полу, а по користи коју од њега има географија, етнографија и 
културна историја, свакако један од највећих путописаца уопште, 
Међутим, поред оваквих и сличних писаца који су обогатили 
арапску географску литературу, има још једна друга класа људи 
која је Арапима оставила врло важних вести о разним, нарочито 
немуслиманским, земљама онога доба, а то су дипломатски по- 
сланици које су халифе и други муслимански владаоци слали, 
у разним мисијама, на туђе дворове. Поједини извештаји ових 
посланика садржавају каткада, међу осталим, и драгоцених вести 
о Србима им другим Словенима. · 

Тако је Ахмед ибн: Фадлан, као посланик абасидског ха- 
лифе Муктедира, ишао 921 године бугарском кнезу на Волги, 
присуствовао поганском погребу једнога Варега“ и оставио оп- 
ширан опис о своме путу, који је доцније познати арапски гео- 
граф Јакут (умро 1229) уврстио у свој велики Азбучни речник 
земаља (6 дебелих књига). Како се могло и очекивати, Мбн 
Фадланов извештај садржи такође врло важне вести о Русима 
онога времена. Зато је Френ (Ргаћп) још пре сто година издао 
арапски текст Извештаја Ибн Фадлана и других Арапа о Ру- 
сима старијега времена и превео их на немачки (Петроград, 
1823). Педесет и пет година иза тога (1878), руски ориенталист 
барон Розен објави у петроградској Академији Наука Извештаје 
ал-Бекрија. и других аутора о Русима и Словенима. 

(Овде поменути шпанско-арапски писац ал-Бекри (умро 
1004) је највише познат ради свога географског речника, али у 
једном другом свом делу које је много мање познато (Књига 
путева и покрајина), он нам је сачувао извештај шпанскога 
Јеврејина Ибрахима ибн Јакуба о словенским земљама, о коме 
ћемо овом приликом поближе говорити. Зна се да је још Карло 


' Поводом књиге Агафјсће Ветсте топ Сезапагеп ап џегтапзсће 
Ептзепћоје аи5 дет 9. ипа 10. Јаћгћипает!, од Георга Јакоба, Берлин и 
Лајпциг, 1927. 

у 2 Ибн значи у арапском „син“; Ибн Фадлан = Фадланов син, „Фад- 
лановић“. 

з Ибн Фадланов извештај о овом погребу цитиран је опширно у 
чланку Д-ра С. Тројановића Стари словенски погреб, стр. 6 —10 сепа- 
ратног отиска из С. К. Гласника за 1901. 


НАУЧНИ ПРЕГЛЕД. 141 


"Велики послао једно посланство Харуну ер-Решиду; тако исто 
је тадашњи нормански краљ опремио своје посланике Абдухар- 
маку П (822—852), а „Хуто (— Ото), краљ Словена“, послао 
је опет своје делегате Абдурахману Ш (912—951). Дакле, си- 
гурна је ствар да је ова пракса одлвна постајала између му- 
слиманских и хришћанских дворова. Једној таквој мисији имамо 
да захвалимо и извештај поменутога Ибрахима ибн Јакуба. Као 
посланик Хакема П (961—976), он је стигао из Шпаније у Мер- 
зебург (Пруска) на двор „римскога краља“ Отона Великог 
(936—973) у пролеће 973. По некима научницима то је било 
965, али сада има више убедљивих факата који говоре за го- 
диву 973. Те је године наиме Ото Велики примио и једну бу- 


гарску мисију у пруском граду Кведлинбургу, а Ибн Јакуб. 


изречно вели да ју је видео „кад је дошла краљу Хуту“. Ово 
је могуће тако да су бугарски посланици пратили Отона на 
његову путу из Кведлинбурга у Мерзебург. 

Што је још важније то је да се извештај једног другог арап- 
ског путника, Тартуши-ја (т.ј. из Тартосе у Шпанији), у мно- 
гим стварима готово дословно поклапа са Ибн Јакубовим. На 
темељу тих паралелних места професор Јакоб закључује да су 
оба путника припадала једној те истој арапској мисији на двор 
немачко-римскога цара, јер се под сигурно држи да је и Тар- 
туши био посланик шпанско-арапскога владара. Међутим не 
изгледа да су обојица цели пут заједно превалили; очевидно је 
да Ибн Јакуб поближе познаје чешку и уопште северније (тада 
још претежно словенске) земље, а Тартуши западне, које Ибн 
Јакуб тако рећи и не помиње. И ако се ништа апсолутно си- 
гурно не може тврдити, ипак је врло вероватно да су се обојица. 
састала на двору поменутога цара. 

Из овога што управо наведосмо јасно је да нас Ибн Ја- 
кубов извештај много више интересује него Тартишијев, и зато 
ћемо се одмах с њиме упознати. 

Ибн И почиње тиме како се словенске земље про- 
тежу „од Сирскога (— Средоземнога) Мора па до Океана на 
север“, како су некад биле уједињене под једним краљем и како 
су се доцније, услед неслоге, распале на више делова са много 
краљева. Онда вели да су Словени у то доба имали четири 
краља и то 1) бугарскога, кога не именује, 2) „Буислава, краља 
Прага, Чешке и Кракова“', 3) „Мешека, краља Севера““ и 4) 
„Накуна на крајњем Западу“. 

Иза овог увода, Ибн Јакуб описује потање Накунове, Буи- 
слављеве и Мешекове земље. Том приликом описује Праг 
(„Фрага“) као највеће трговачко место у оним земљама и на- 
рочито истиче јефтиноћу жита, перади и марамица. За Мешека 


' Болеслав 1 влада од 935—967, а Болеслав И од 967— 999 
= Мјешко (Мјецислав) |, пољачки кнез, влада од прилике од 960—992. 
3 Након, вендски кнез. 3 : 

прича како се у свему брине за своје људе (војнике); шта више 
како им он жени синове и удаје кћери и, поврх тога, да испла- 
Ћује велике своте девојчину оцу као свадбени дар. Према томе, 
додаје арапски писац, „ако један човек има две-три кћери, 060- 
гатиће се ради њих, а ако има синове, онда ће осиромашити“. 
Тартуши (стр. 22) прича исто оваком додаје да женидба не 
бива по слободном избору него по краљеву нахођењу, али краљ 
сноси и све трошкове око свадбе. Овом приликом нас необично 
начатани Јакоб подсећа на сличну ситуацију у нашој народној. 
песми (т.ј. Душан жена Лазара ћерком Југ-Богдана) и на- 
води, у немачком преводу госпођице Талфи, познате цареве 
речи Лазару: 


м # не могу тебе оженити 
акар којом у граду девојко: 
За те тражим госпођу девојку.“ 
(лазарица, 1 песма, стих 197—199.) 


Овде се Ибн Јакуб кратко дотиче пољачких суседа: Пруса 
на северу и Руса на истоку. За прве вели да им је језик „на 
своју руку“, а код других истиче да се западно од њих на- 
лази „Град жена“. И Тартуши (стр. 30) прича слично о „жен- 
ском граду на једном острву“ у западном мору, а ово, како 
се мисли, није ништа друго него прича с Амазонкама пренесена 
на Финску. ~ 

Пошто је Ибн Јакуб овако описао три словенска краља, 
преостаје му да нешто каже и о четвртом, т. | бугарском. Он 
додуше није био у његовој држави, али је „видео његове по- 
сланике у граду Мазинбургу (по својој прилици: Мерзебург) 
онда када су дошли краљу Хуту“. Ево како их описује: „Но- 
сили су уско одело, а били су опасани дугим појасима на ко- 
јима су висиле златне и сребрене токе.“ Споменувши кратко 
како је бугарски краљ моћан и како, помоћу секретара а на 
основи закона, управља државом, наставља од речи до речи 
овако: „Они (Бугари) познају језике и преводе Еванђеље на 
словенски језик, јер су хришћани. Бугарски краљ је примио 
хришћанство тек посредством Византинаца: кад је опседао Ца- 
риград, онда му је њихов краљ изашао пријатељски на сусрет 
и задовољио га обилним даровима. Да га још више задовољи, 
дао му је и своју кћер, а ова га предоби за хришћанство.“ — 
Бекри који саопштава овај извештај Ибрахима Ибн Јакуба, 
примећује: „Према томе, из Ибрахимова извештаја излази да је 
бугарски краљ прешао на хришћанство иза 300 године по 
Хиџри (дакле иза 912 по Христу'), али други веле да су се 
Бугари покрстили у доба краља Василија и да су остали хри- 
шћани, све до данашњег дана.“ 

Ибн Јакуб опет наставља: „Јужно од Бугара је Цариград, 


1 У ствари, хришћанство је државна вера у Бугара још од кнеза 
Бориса (853—888). 

даље на истоку и северу су им суседи Печенези, а западно од 


Цариграда је језеро Бенаџиа (— Венеција). То је морски залив 
који иде од Сирскога (— Средоземнога) мора..... и свршава 
код Ал-фурлане (= Фриаул, Фурланска).“ — —,„Славени ста- 
нују на обадвема обалама овога залива од његова почетка на 
западу у Сирском мору. Али на истоку од њих живе Бугари, 
а на западу други Словени. Они који на западау од залива ста- 
нују најхрабрији су, па их становници онога краја у помоћ 
зову и чувају се од њихова нападаја. Њихове су земље високе 
тешко проходне планине,“ 

„Словени су уопште смеони и ратоборни, и да нису рас- 
цепкани на велику множину грана и огранака и растављени на 
много разних племена, ниједан народ на земљи не би могао 
одолети њиховој навали.“ Иза ове старе истине арапски дипло- 
мата износи још неке детаље о Словенима од културно-исто- 
ријке важности, па, међу осталим, и опис неких њихових му- 
зичких инструмената.' 

Овде је Бекри уметнуо један одломак из Масуди-ја, по- 
знатога арапскога географа и историчара (умро 956). Тај од- 
ломак гласи: „Словени се распадају на много племена. Међу 
та племена се броје Сраба (= Сорби), Дулаба (— Дулиби), 
Намџин (— Немци) — ово је најхрабрије и најратоборније 
племе њихово, — онда једно племе које се сове Срби и којега 
се они боје, затим једно племе звано Мизаза (ваљда искварено 
од Марава — Моравци), па Хајрава (по Розену = Хрвати), 
Сасин (— Саси2) и Хшабин (= Кашуби). Од ових племена 
нека су се обратила у хришћанску веру и то у јакобитску 
секту, али друга племена немају никакве (од Бога) објављене 
(т. |. монотеистичке) књиге, не држе се никаквог верског закона 
него су погани. Краљево племе припада овим последњима.“ 

„Племе за које рекосмо да се зове Срби спаљује (само) 
себе,“ кад му поглавица умре, а тако исто они спаљују и своје 
јахаће животиње; они (— Срби) имају сличне обичаје као Ин- 
дијци и ако ови последњи спадају на Исток и живе врло да- 
леко од Запада. Док леш гори, они су весело и свечано рас- 
положени, а као разлог за ово своје свечано весеље наводе 
то да се његов господар (— Бог) њему (мртвацу) смиловао. 
Жене умрлога разрежу себи ножевима руке и лице, а која од 
њих тврди да га љуби, обеси једно уже, попне се на клупици 
до њега и омота уже чврсто око врата; тада уклоне клупицу 
испод ње, а она остане копрцајући се док не издахне. После 
овога је спале, и тако је опет са својим мужем сједињена.““ 


7 Упореди В. Ћоровић, Босна и Херцеговина, стр. 39—40, Ф. Ши- 
шић, Повјест Хрвата, књ. 1, стр. 463. 

2 Разуме се, само неки од њих; тако мисли и С. Тројановић у на- 
веденој брошури, стр. 14. 

3 О спаљивању удовице ув умрлог мужа види поменуту брошуру 
(С. Тројановића и критику Д-ра Милоја Васића, под истим насловом (сеп, 
отисак из Бранкова Кола, за 1901). 

„Њихове жене, кад се једном удају, не чине више ни по 
што прељуба, али ако једна девојка воли једног човека, она оде 
њему и задовољи своју страст. Међутим, ако један човек узме 
једну жену и види да је остала девојка, онда јој рекне: „Да има 
шта добро на теби, људи би те желели и ти би себи већ једног 
изабрала који би ти девојаштво узео; овим речима је отера и 
ослободи је се“. 

Иза овога следује опис да су словенске земље врло хладне 
и како се сва пића, бунари и извори замрзну. „Хада се људи 
усекну, ухвате им се на бради леденице које могу одламати 
док се на ватри не угреју или док под кров не стигну.“ Сло- 
вени немају бања, вели даље арапски писац, него се купају у. 
дрвеној кућици, званој изба, у коју озидају пећ од камена и 
доведу воду. — Њихови краљеви путују у великим и високим 
колима на четири точка и четири чврсте мотке о које је на 
тешким ланцима обешена носиљка, обложена финим брокатом 
тако да онај који унутра седи не осећа дрмања. С опаском да 
Словени ратују с Византинцима, Францима, Лангобардима и 
другим народима завршава текст из Бекријева дела. 


» 

Као што је Ибн Јакубов извештај сачуван у горе помену- 
том географском делу Бекријеву, тако су и Тартушијеви фраг- 
менти уклопљени у географски део гласовите космогоније 
Чудеса. створења и знаменитости земаља од Казвинија (умро 
1283). У својој књижици Јакоб износи превод свих оних фраг- 
мената из овога дела за које се може рећи да потичу од 
Тартушијеве дипломатске мисије код Отона Великог, али, како 
је већ речено, они се више односе на Запад и немају за нас, 
овај пут, онога интереса који има Ибн Јакубов извештај. Међу- 
тим, два-три случаја где се Тартушијев текст упадно слаже са 
Ибн Јакубовим, већ су горе наведена. Поред тога, ми ћемо 
овде саопштити још неколика интересантна и карактеристична 
примера из Тартушија. Тако, на пример, за Шлезвиг прича да 
тамо људи бацају новорођену децу у море, да се сачувају 
трошкова; даље, како тамошње жене имају право да се раставе 
од мужа кад год им се прохтедне. Исти дипломата прича још 
нешто о становницима Шлезвига што им не служи особито на 
част, наиме ово: „Никад нисам чуо, вели он, да ико горе пева 
од Шлезвижана; то је таково брундање које излази из њихових 
грла да сличи лавежу паса, само што је још дивље него лавеж.“ 
На концу да наведемо још само кратак одломах из Тартуши- 
јева описа Франачке: „Војске франачкога краља ванредно су 
храбре; код сукоба им и не пада на ум да беже, пре би волели 
и погинути него побећи. Али не можеш ништа прљавије видети 
од њих, уз то су још перфидни и ниска карактера; они се чисте 
и перу само једном или двапут у години хладном водом, а одела 
не оперу откако га обуку па док се не распадне у дроње. Браду 
брију, па им иза бријања стрше само гадне стрњике.“ 

Већ из ових извода се јасно види (а из потпуних извеш- 
таја, наравно, још боље) да је Ибн Јакуб, у основи, поуздан и 
да садржи извесних података који могу историји послужити. 
Он добро познаје источни део Немачке, у којем су тада још 
Славени живели, и даје нам о њима сразмерно доста старе 
вести. А Тартуши, чији извештај местимице надопуњује Ибн 
Јакубов, познаје боље Запад и садржи важних података о за- 
падним градовима и земљама; у њега је мање материала за. 
историју у ужем смислу, али тим више за културну историју, 
етнографију и фолклор. 

Георг Јакоб је још 1892 поближе истакнуо важност ових 
арапских извештаја (у 4 свеску својих Студија из арапских 
географа), а сада их је ево потпуно превео, попратио лепим 
уводом и додао им два корисна индекса (индекс поменутих 
имена и фолклорни индекс). Осим тога, он је овом приликом 
саопштио у преводу и извештај Ибн Дихје (умро 1235) о бо- 
равку песника ал-Газала на двору норманскога краља на једном 
данском острву куда га је Абдурахман ! послао 844 или 845 
да врати посету коју је норманска делегација направила њему. 
У додатку Јакоб износи, такође у преводу, и одломак из путо- 
писа Грка Ласкариса Кананоса (путовао између 1397 и 1448), 
који има извесних додирних тачака са арапским извештајима. 
Најзад још нешто што није задње по важности и вредности: 
немачки ориенталист је у многим белешкама испод текста обја- 
снио сва тежа и препорна места у извештајима арапских пи- 
саца; а што се он при томе послужио и резултатима својих 
претходника, нарочито руских ориенталиста и, у један-два слу- 
чаја, и мишљењем нашега Јагића и Јиречека, то још само по- 
већава вредност ове интересантне и поучне публикације. 


Д-Р Ф. БАЈРАКТАРЕВИЋ. 


ЈЕДНА НОВА КЊИГА О ДРЖАВИ. 


Г. Леонид Питамиц, професор права у Љубљани, објавио 
је под називом Држава једно дело које може корисно послу- 
жити и као уџбеник државног права и као књига из које ће и 
шира публика добијати основна знања-из политичких наука. 
Дело Г. Питамица-изишло је крајем прошле године у издању 
дружбе Св. Мохорја, која са толико успеха ради на популари- 
сању науке код Словенаца, и на чија бисмо издања и ми тре- 
бали да обратимо више пажње. 

Г. Питамиц се највише, од последњих десет година готово 
искључиво, бавио теоријом државног права. Он је присталица 
тав. нормативне школе бечког професора Ханса Келсена, која 
је, као и свака значајна појава у науци, изазвала многобројне 
препирке и претресања, тако да данас постоји велика литера- 
тура о њој. Значај те школе је такав, да сваки научник данас 
мора заузети своје становиште према њој, за или против, — 

